open-index/open-wikipedia-markdown huggingface dataset:
אוסלו (מחזה)

[220px|ממוזער|שמאל|כרזת המחזה בגרסה ה[עברית.]]
**אוסלו** הוא מחזה עטור פרסים מאת ג'יי.טי רוג'רס, אשר מתאר (בצורה דרמטית ובחלקה בדיונית), את המשא ומתן האמיתי, הסודי, שמאחורי הערוץ האחורי שחולל את הסכמי אוסלו בין ישראל לארגון לשחרור פלסטין (אש"ף). ההצגה עלתה בבכורה באוף ברודוויי ביוני 2016 ולאחר מכן עברה לברודוויי באפריל 2017.

במאי 2017, זכה "אוסלו" בפרס לוסטי לורטל על משחק הטוב ביותר, פרס מעגל המבקרים החיצוני  על ההצגה החדשה והמצטיינת של ברודוויי, בפרס ליגת הדרמה  לשנת 2017 על הפקה מצטיינת של מחזה ושני פרסי אובי, אחד עבור יצירה תיאטרלית אמריקאית הטובה ביותר, והשני פרס קבוצתי (שהתחלקו בו הבמאי וכל שאר חברי הצוות של האוף ברודוויי).

ב-2017 זכה אוסלו בפרס טוני, פרס טוני למחזה הטוב ביותר והשחקן הטוב ביותר במחזה עבור מייקל ארונוב. כמו כן זכתה בפרס Drama Desk Award לשנת 2017 למחזה המצטיין ובפרס New York Drama Critics' Circle לשנת 2016–2017 עבור המחזה הטוב ביותר.

ב-2021 עובד לסרט טלוויזיה בשם זהה מבית HBO.

## עלילה
"אוסלו" עוסק בסיפור האמיתי של המאמצים של מונה יול ובעלה טריה לארסן, דיפלומטים מנורווגיה, שארגנו משא ומתן פורץ דרך בין ראש ממשלת ישראל יצחק רבין לבין יו"ר הארגון לשחרור פלסטין יאסר ערפאת בשנת 1993. המחזה נמשך שלוש שעות.

## כתיבת המחזה
המחזאי האמריקאי ג'יי. טי. רוג'רס כתב את המחזה לאחר פגישה מקרית בינו לבין הדיפלומט הנורווגי טריה לארסן, שיחד עם אשתו עמד מאחורי ערוץ ההידברות פורץ הדרך, שבאופן בלתי צפוי הצליח להגיע רחוק מהמשוער, יחסית לתקופה בה התקיים.

## דמויות ושחקנים

## קישורים חיצוניים
* 
* טל גורדון, מי מפחד מאוסלו?, באתר "הבמה", 27 בנובמבר 2018
* 
* 

## הערות שוליים

קטגוריה:מחזות אמריקאיים
קטגוריה:הסכמי אוסלו בתרבות
פרן קוטון

**פרן קוטון** (באנגלית: **Fearne Cotton**; נולדה ב-3 בספטמבר 1981) היא מנחת טלוויזיה ושדרנית רדיו בריטית.

## ביוגרפיה
קוטון נולדה בלונדון רבתי לאם מטפלת אלטרנטיבית ולאב העוסק בעיצוב.

היא החלה את עבודתה כמגישת טלוויזיה בהיותה בת חמש עשרה במסגרת תוכנית הילדים "מועדון דיסני", זאת לאחר שזכתה בתחרות כישרונות צעירים עבור הנחיית התוכנית.

ב-2001 הצטרפה ל-CBBC, אגף הילדים של הBBC שם הגישה את תוכנית המדע "Eureka TV" ואת תוכנית האומנות ומלאכת היד "Finger Tips".

משנת 2002 ועד 2004 הגישה את תוכנית הבוקר "Smile".

ב-2006 הנחתה את העונה השנייה של "אי האהבה", תוכנית ההכרויות של ITV.

ב-2006 ו-2007 שימשה כדוברת הניקוד הבריטי באירוויזיון.

ב-2007 גם הנחתה את  "Making Your Mind Up", האירוע לבחירת נציג בריטניה באירוויזיון, במהלך ערב זה נרשמה מבוכה כאשר היא והמנחה שלצידה טרי ווגן הכריזו בו זמנית את שם הזוכה, אלא שקוטון קראה בשמה של להקת סקוץ' ואילו ווגן קרא בשמה של הזמרת סינדי. קולו של ווגן היה חזק יותר, והקהל היה משוכנע שסינדי היא הזוכה. קוטון מיד דאגה להבהיר כי ווגן טעה, ולהקת סקוץ' היא נציגת הממלכה המאוחדת בהלסינקי. עד היום, ווגן לא מספק הסבר הגיוני לטעות זו. 

בשנת 2008 עברה לארצות הברית על מנת להגיש את המשדר של ספר השיאים של גינס, היא פעילה עבור צדקה ותומכת במספר ארגונים בתחום.

## קישורים חיצוניים

* 

## הערות שוליים

קטגוריה:מנחות טלוויזיה בריטיות
קטגוריה:שדרניות רדיו וטלוויזיה
קטגוריה:בריטיות שנולדו ב-1981
קטגוריה:בריטים שנולדו ב-1981
לאופולדינה, נסיכת באדן

**לאופולדינה, נסיכת באדן** (בגרמנית: **Leopoldine, Prinzessin von Baden**; 22 בפברואר 1837 - 23 בדצמבר 1903) הייתה נסיכה גרמנית מבית צרינגן.

## ביוגרפיה
לאופולדינה נולדה ב-22 בפברואר 1837 בקרלסרוהה, לווילהלם, נסיך באדן, בנם של קרל פרידריך, הדוכס הגדול של באדן ולואיזה קרולינה פון הוכברג, ולאליזבת אלכסנדרינה, דוכסית וירטמברג, בתם של לודוויג, דוכס וירטמברג והנרייטה, נסיכת נסאו-ויילבורג. היא גדלה בקרלסרוהה, יחד עם אחיותיה הגדולות, סופיה ואליזבת.

ב-24 בספטמבר 1862 התחתנה לאופולדינה בקרלסרוהה עם הרמן, נסיך הוהנלוהה-לנגנבורג, בנם השני של ארנסט הראשון, נסיך הוהנלוהה-לנגנבורג ופאודורה, נסיכת ליינינגן, ממנו נולדו לה 3 ילדים.

הנסיכה לאופולדינה ייסדה את אגודת לאופולדינה. בשטרסבורג, כאשר מונה בעלה למושל אלזס-לורן, הם עברו להתגורר בשטרסבורג, והיא נטלה חלק בטקסים רשמיים כחלק מחובות התפקיד. היא נפטרה יום לפני ערב חג המולד 1903, לאחר מחלה ארוכה.

## משפחתה
ב-24 בספטמבר 1862 התחתנה לאופולדינה בקרלסרוהה עם הרמן, נסיך הוהנלוהה-לנגנבורג, ממנו נולדו לה 3 ילדים:
* ארנסט השני, נסיך הוהנלוהה-לנגנבורג (1863–1950), התחתן עם אלכסנדרה, נסיכת אדינבורו וסקסה-קובורג-גותה.
* אליזה, נסיכת הוהנלוהה-לנגנבורג (1864–1929), התחתנה עם היינריך העשרים ושבעה, נסיך רויס הקו הצעיר.
* פאודורה, נסיכת הוהנלוהה-לנגנבורג (1866–1932), התחתנה עם אמיך, נסיך ליינינגן.

## אילן יוחסין

## קישורים חיצוניים

* 

קטגוריה:ילידות 1837
קטגוריה:גרמנים שנולדו ב-1837
קטגוריה:נפטרות ב-1903
קטגוריה:גרמנים שנפטרו ב-1903
קינגה קסוזסור

**קינגה קסוזסור** (בהונגרית: **Kinga Czuczor**; נולדה בשנת 1970) היא דוגמנית הונגרייה. מיס הונגריה לשנת 1990.

## ביוגרפיה
קסוזסור נולדה בשנת 1970 בנובה זמקי שבצ'כוסלובקיה (נכון ל-2023 בסלובקיה).

בשנת 1990 נבחרה למיס הונגריה וייצגה את הונגריה בתחרות מיס עולם שנערכה בלונדון. בנוסף היא השתתפה במגוון תחרויות יופי נוספות כגון מיס אינטרנשיונל ומיס הוואין טרופיק.

היא למדה בפקולטה לגרמנית ורוסית של אוניברסיטת בודפשט.
לאחר שהשלימה גם תואר שני היא נסעה לארצות הברית להמשך הלימודים.

היא קיבלה מלגה באוניברסיטת ניו יורק שם למדה סוציולוגיה, יחסים בינלאומיים ופוליטיקה בינלאומית. היא עבדה בערוץ MTV וכיום היא מתגוררת בלונדון.

## קישורים חיצוניים

* קינגה קסוזסור באתר modellvilag

* "Szórakozás - Miss Hungary 1990 - Czuczor Kinga és Lévay Krisztina". *MTVA archivum *


קטגוריה:זוכות מיס הונגריה
קטגוריה:משתתפות בתחרות מיס עולם 1990
קטגוריה:משתתפות בתחרות מיס אינטרנשיונל
קטגוריה:ילידות 1970
קטגוריה:הונגרים שנולדו ב-1970
מילה סגארה

**מילה סגארה אי ניירה** (בקטלאנית: **Mila Segarra i Neira**; נולדה ב-1 באוקטובר 1950, ברצלונה) היא פילולוגית קטלאנית.

## חייה
ב־1974 סיימה את לימודיה בפילוסופיה ובספרות (במחלקה ללפילולוגיה ספרדים) באוניברסיטה האוטונומית של ברצלונה, וב־1985 קיבלה שם דוקטורט בפילוסופיה ובספרות, עם התזה "הרפורמה הלשונית הקטלאנית: 1. כתיב 2: כתיב ותורת הצורות 3: תחביר. 4: הערות וביבליוגרפיה". כיום היא פרופסורית במחלקה לפילולוגיה קטלאנית באוניברסיטה האוטונומית, שם היא מלמדת מאז שנת הלימודים 1974–1975.

נושאי המחקר שלה הם: תקינה וכתיבת חוקי שפה תקנית (קודיפיקציה), שפה ואמצעי תקשורת, ובלשנות היסטורית. היא השתתפה במספר פרויקטי מחקר. מאז 1991 משתתפת בפרויקטים על מודלים של השפה בתקשורת ("דגמים של שפה ואמצעי תקשורת אורקוליים (רדיו וטלוויזיה) בקטלאנית", 1991–1995; "יחסי הגומלין של שיח בעל־פה ובכתב באמצעי תקשורת אורקוליים", 1996–1999; "גיוון ויצירתיות בכתוביות", 2000–2003), ד"ר אנה מ. טורנט. השתתפה בפרויקט ניסוי ביצירת מילון היסטורי לשפה הקטלאנית של ג'יי. בי. אלרט (2000–2004), בהובלת ויסנט דה מלקור מוניוס.

היא חברה בקבוצת המחקר של שפה ואמצעי תקשורת באוניברסיטה האוטונומית של ברצלונה, והשתתפה, כחלק מהקבוצה הזאת, ביצירת אמות מידה ליצירת כתוביות לשפה המדוברת בתוכניות של הטלוויזיה של קטלוניה, ובחיבור הדו"ח "איכות השפה הקטלאנית בטלוויזיה", שהוזמן על ידי המועצה האורקולית של קטלוניה.

פרסמה מספר עבודות על השפה הקטלאנית, בהן הספרים "ההיסטוריה של הכתיב הקטלאני", ו"ההיסטוריה של השפה התקנית הקטלאנית", שניהם ב־1985, וביוגרפיות של הבלשן פומפאו פברה ב־1991 וב־1998.

כמו כן היא גם חברה מן המניין במוסד ללימודים קטלאניים מאז 2005.

## פרסומים
### פרסומים ממוקדים
**Història de l'ortografia catalana* (Empúries, 1985) 
**Història de la normativa catalana* (Enciclopèdia Catalana, 1985)

### ביוגרפיות
**Pompeu Fabra* (Empúries, 1991) ; הדפסה חדשה בכריכה רכה, 2002 .

### שיתוף פעולה
**Llengua oral i llengua escrita a la televisió*, per Anna Cros, Mila Segarra i Anna M. Torrent (Publicacions de l'Abadia de Montserrat, 2000).

## קישורים חיצוניים

* Biografia de Mila Segarra al web de l'IEC

קטגוריה:בלשנים ולשונאים קטלאנים
קטגוריה:ספרדיות שנולדו ב-1950
קטגוריה:ספרדים שנולדו ב-1950
פסיקונאים

**פְּסִיקוֹנִאִים** או **פְּסוֹקָאִים** (השם מדעי: Psocoptera הוחלף לאחרונה ל: **כינאים** **Psocodea**) היא סדרה של חרקים קטנים באורך של 0.2–10 מ"מ, המונה כ-11,000 מינים חיים ב-83 משפחות שונות. הפסיקונאים שייכים לעל-הסדרה פָּרָנֵיאוֹפְּטֵרַה. הם הופיעו לראשונה בתקופת הפרם לפני 295-248&#x20;מיליון שנה. מקור השם פסוקופטרה ביוונית פְּסוֹקוֹס ψῶχος *psokhos* משמעו  או  ופְּטֶרָה πτερά, *ptera* משמעו כנפיים. השם פסוקופטרה (Psocoptera), ששימש לתיאור סדרה שכללה את רוב משפחות הפסיקונאים יוצא משימוש בעקבות הכללת משפחות הכינים בסדרה הנקראת כעת בלטינית פְּסוֹקוֹדֵיאָה (Psocodea).

סדרת הכינאים נחלקת לתת הסדרות פְּסוֹקוֹמוֹרְפָה (Psocomorpha), טְרוֹקְטוֹמוֹרְפָה (Troctomorpha) - הקרובות זו לזו, וטְרוֹגְיוֹמוֹרְפָה (Trogiomorpha) הכוללת כינים טפילות וכינים שאינן טפילות. חרקים שונים הניזונים מחזזיות שגדלות על עצים מכונים לעיתים **כיני עצים** (barklice) ומשוייכים לתת-סדרות שונות של כינאים.

## פסוקומורפה
**פסוקומורפה** (**Psocomorpha**) היא תת-סדרה של כינאים, הכוללת יותר מ-20 משפחות ו-5,300 מינים מתוארים.ממוזער| בין נציגי תת-הסדרה פסוקומורפה, נמצא ה'': Xanthocaecilius sommermanae'', החי על קליפות עצים ביערות צפון אמריקה, ניזון מפטריות וטחב ומתאסף ללהקות בשלבי הנימפה והבגרות של חייו.|ללא
## טרוקטומורפה
תת-הסדרה **טרוקטומורפה** (**Troctomorpha**) כוללת את כיני-הספרים. סוגים אחדים, בעיקר הסוג חסר הכנפיים Liposcelis עלולים להתרבות בתנאי לחות נוחים ולהופיע בכמויות גדולות בתוך בתים. הוא ניזון מעובש ולכן מופיע רבות על קירות חדר אמבטיה וגם מהדבק העמילני בו נהגו לכרוך ספרים ישנים ולכן הסדרה מכונה גם **כיני ספרים** (booklice). הסוג Liposcelis הוא גם אחד מהסכנות העיקריות לאוספי טבע מדעיים של צמחים וחרקים מיובשים מאחר שהוא ניזון מחומרים אורגניים יבשים ומכרסם את המוצגים.[ממוזער|חרק כינאי מתת הסדרה טרוקטומורפה: המין ''Liposcelis divinatorius'', שגודלו כ-1מ"מ, נמשך לקמח, סולת ומוצרים דגניים אחרים, כאשר הם לחים ולעיתים כבר מעופשים. הנזק למזון הנגרם מכרסום איננו ניכר כלל, אולם האוכלוסיות הגדולות מהוות פגם אסתטי ובעיה הלכתית.[https://www.health.gov.il/PublicationsFiles/LAB_JER2010.pdf]|ללא](https://he.wikipedia.org/wiki/%D7%A7%D7%95%D7%91%D7%A5:Book_louse_01.JPG)
## טרוגיומורפה
תת-הסדרה **טרוגיומורפה** (**Trogiomorpha**), כוללת שלוש אינפרא-סדרות: **פריונוגלרידטה** (Prionoglaridetae) הכוללת את המשפחה פריונוגלרידידה (Prionoglarididae); **פסיליפסוצטה** (Psyllipsocetae) הכוללת את המשפחה פסיליפסוצידה (Psyllipsocidae); ו**אטרופטה** (Atropetae) הכוללת את המשפחות לפידופסוצידה (Lepidopsocidae), טרוגידה (Trogiidae) ופסוקווילידה (Psoquillidae).
[ללא|ממוזער|[כינת הראש הנטפלת לבני האדם *Pediculus humanus capitis*, שייכת לתת-הסדרה טרוגיומורפה. כאן מצולמת על מקל ניקוי אזניים.]]

## קישורים חיצוניים

## הערות שוליים

קטגוריה:בעלי חיים שתוארו ב-1904
קטגוריה:טקסונים שתוארו בידי ארתור שיפלי
*
אליזבת אלכסנדרינה, דוכסית וירטמברג

**אליזבת אלכסנדרינה, דוכסית וירטמברג** (בגרמנית: **Prinzessin Elisabeth Alexandrine von Württemberg**; 27 בפברואר 1802 - 5 בדצמבר 1864) הייתה בתו של לודוויג, דוכס וירטמברג, ואשתו של וילהלם, נסיך באדן.

## ביוגרפיה
ימין|ממוזער|222x222 פיקסלים|אליזבת בגיל 18
אליזבת אלכסנדרינה נולדה ב-27 בפברואר 1802 בווירצאו, ללודוויג, דוכס וירטמברג, בנם של פרידריך השני אויגן, דוכס וירטמברג ופרדריקה דורותיאה, מרקיזת ברנדנבורג-שוודט, ולהנרייטה, נסיכת נסאו-ויילבורג בתם של קרל כריסטיאן, נסיך נסאו-ויילבורג וקרולינה, נסיכת אורנז'-נסאו, בתו של וילם הרביעי, נסיך אורנז'. אחיה היו מריה דורותיאה, ארכידוכסית אוסטריה, אמליה, הדוכסית של סקסוניה-אלטנבורג, פאולינה תרזה, מלכת וירטמברג, ואלכסנדר, דוכס וירטמברג (מייסד בית טק).

ב-16 באוקטובר 1830 התחתנה אליזבת אלכסנדרינה עם וילהלם, נסיך באדן, בנם השני של קרל פרידריך, הדוכס הגדול של באדן ולואיזה קרולינה פון הוכברג, ממנו נולדו לה 4 ילדים.

בשנת 1859 מת וילהלם, וחמש שנים מאוחר יותר, ב-5 בדצמבר 1864 מתה אליזבת אלכסנדרינה בקרלסרוהה.

## משפחתה
ב-16 באוקטובר 1830 התחתנה אליזבת אלכסנדרינה עם וילהלם, נסיך באדן, בנם השני של קרל פרידריך, הדוכס הגדול של באדן ולואיזה קרולינה פון הוכברג, ממנו נולדו לה 4 בנות:

* הנרייטה, נסיכת באדן (1833—1834).
* סופיה, נסיכת באדן (1834—1904), התחתנה עם וולדמאר, נסיך ליפה.
* אליזבת, נסיכת באדן (1835—1891).
* לאופולדינה, נסיכת באדן (1837—1903), התחתנה עם הרמן, נסיך הוהנלוהה-לנגנבורג.

## אילן יוחסין

## קישורים חיצוניים

* 

## הערות שוליים

קטגוריה:בית צרינגן
קטגוריה:גרמניות שנולדו ב-1802
קטגוריה:נפטרות ב-1864
קטגוריה:גרמנים שנולדו ב-1802
מוסקבה 24

**מוסקבה 24** (ברוסית: **Москва 24**) הוא ערוץ טלוויזיה רוסי המשדר 24 שעות ביממה חדשות ותוכניות מידע בשידור חי. הערוץ החל את שידוריו בספטמבר 2011  והוא נמצא בבעלות מלאה של עיריית מוסקבה באמצעות חברת ההחזקות מוסקבה מדיה. 

הערוץ נוצר על ידי VGTRK ביוזמתו של ראש העיר של מוסקבה סרגיי סוביאנין. הערוץ הוקם על בסיס ערוץ הטלוויזיה "סטוליצה", שהיה קיים משנת 1997 כערוץ הטלוויזיה העירוני. לאחר הקמת "מוסקבה 24", היא קיבלה לידיה את כל חומרי הארכיון של ערוץ "סטוליצה".

אולפני הערוץ ממוקמים בעיר מוסקבה ושידוריה זמינים במוסקבה, פרבריה ובחצי האי קרים. ממותג כערוץ הטלוויזיה הראשי של העיר שנוצר כדי לספק ידיעות לתושביה ומבקריה של מוסקבה המעוניינים בחדשות, מידע על החיים ובהזדמנויות שמספקת העיר. כמחצית מהתכנים מוקדשים לתוכניות חדשות ותוכניות מידע. הערוץ מספק גם תוכניות בידור לעיתים.

## הפקות מקור
* **TheCity**, תוכנית מידע על חיי הלילה והבידור של מוסקבה
* **מוסקבה עם מבטא**, תוכנית ראיונות עם זרים החיים במוסקבה 
* **סיור מוסקבאי (Московский патруль)**, חדשות על אירועים במוסקבה 
* **נובוסטי**, מהדורת החדשות המרכזית של הערוץ

## קישורים חיצוניים

* 

* מוסקבה 24 באתר VGTRK

קטגוריה:ערוצי טלוויזיה רוסיים
קטגוריה:מוסקבה מדיה
נאוטרוגלה

**נאוטרוגלה** (שם מדעי: *Neotrogla*) הוא סוג של כני עצים הידוע בזכות היפוך תפקידי הזכר והנקבה בזמן ההפריה, בו הנקבה מחדירה איבר דמוי פין לזכר ולא להפך כפי שקורה בדר"כ. הנאוטרוגלה חיים במערות יבשות, אנדמיים לברזיל וניזונים בעיקר מגואנו של עטלפים.

## מינים
נכון ל-2014 ידועים המינים הבאים:
* *N. aurora* Lienhard, 2010
* *N. brasiliensis* Lienhard, 2010
* *N. curvata* Lienhard & Ferreira, 2013
* *N. truncata* Lienhard, 2010

## קישורים חיצוניים

* 

קטגוריה:פסיקונאים

קטגוריה:ברזיל: חרקים
ניני ואסרה

**ניני ואסרה גאטרה** (באנגלית: **Nini Wacera Gatere**; נולדה ב-16 בינואר 1978) היא שחקנית קולנוע וטלוויזיה, במאית ומפיקה קנייתית.
היא מוכרת בעיקר בשל התפקיד הראשי שלה באופרת הסבון *Wingu la moto*, ובשל ביטול הפודקאסט שלה בשנת 2016 בעקבות האשמות שהיא עוברת על חוקי אנטי-הלהט"ב של קניה.

## קריירה
ב-2003, ואסרה לוהקה בתפקיד הנבל הראשית באופרת הסבון הקנייתית *Wingu la moto*. התפקיד זיכה אותה בשבחים ופרסים. לאחר מכן היא כיכבה בסרטים כגון *Project Daddy*, *The White Masai* ו-*Nairobi Half Life*, וכתריסר סרטים נוספים. בשנת 2015, היא לוהקה באחד התפקידים הראשיים בגרסה האפריקאית לתוכנית המצליחה עקרות בית נואשות, וב-2017 השתתפה בתוכנית Sense8. ואסרה עבדה גם כשדרנית בתחנת הרדיו Capital FM.

; ביטול הפודקאסט "The Spread"
בשנת 2015, השיקה ואסרה יחד עם קארן לוקאס, הידועה בשם קאז (Kaz), פודקאסט בשם *The Spread*, שהרעיון מאחוריו הוא "נשים מדברות על מין" באופן סקס-פוזיטיבי. אך ב-29 באוגוסט 2016, כתב אזיקיאל מוטואה, מנכ"ל מועצת בקרת הסרטים של קניה (Kenya Film Classification Board, KFCB) שהוא סבור שמדובר ב"תוכנית טלוויזיה לסבית" אשר מפרה את חוקי אנטי-הלהט"ב של קניה, ושהוא מתכוון לפתוח נגד התוכנית חקירה. התוכנית אכן עוררה תגובות חריפות ברשת בקניה, שם יש טאבו נגד דיבור גלוי של נשים לגבי מין ומיניות, אך נראה כי האשמתו של מוטואה הייתה מבוססת רק על פרסומת לפודקאסט, בה מופיעות ביחד שתי המארחות. הוא קרא לואסרה "לסבית מפורסמת", דבר שוואסרה התכחשה לו בריאיון משנת 2014, אך גם סירבה לתייג את עצמה כהטרוסקסואלית או ביסקסואלית. התוכנית הייתה זמינה לצפייה ברשת What's Good (WGNTV), ערוץ VOD גלובלי הפועל גם בקניה. עם הצהרתו של מנכ"ל המועצה, WGNTV ביטל את *The Spread* כחלק מן ההיצע של הערוץ. ואסרה וקאז נאלצו למצוא מפיק חדש לתוכנית, דבר שהתקשו לעשות בקניה, מכיוון שהומופוביה היא הנורמה שם, המעוגנת גם בחוק בסופו של דבר, הפודקאסט בית חדש ב-iTunes, SoundCloud, ואתרי השמעה נוספים, בהם הוא ממשיך להצליח. ואסרה מאז עזבה את הפודקאסט, וקאז ממשיכה לארח אותו בעצמה.

## פילמוגרפיה נבחרת

## פרסים

## קישורים חיצוניים

## הערות שוליים

קטגוריה:במאיות קולנוע קנייתיות
קטגוריה:שחקניות קולנוע וטלוויזיה קנייתיות
קטגוריה:שחקני קולנוע וטלוויזיה קנייתים
קטגוריה:במאי קולנוע קנייתים
קטגוריה:מפיקי קולנוע קנייתים
קטגוריה:מפיקות קולנוע קנייתיות
קטגוריה:ילידות 1978
קטגוריה:קנייתים שנולדו במאה ה-20
קטגוריה:קנייתיות שנולדו במאה ה-20
קטגוריה:ילידי 1978
ז'וזפ מיראקלה

**ז'וזפ מיראקלה אי מונטסראט** (בקטלאנית: **Josep Miracle i Montserrat**; סאנטס, ברצלונה, 9 בינואר 1904 – ברצלונה, 19 בנובמבר 1998) היה סופר ובלשן קטלאני.

## ביוגרפיה
מיראקלה למד באופן עצמאי בקבוצות חובבי תרבות ברובע סאנטס בברצלונה. הוא היה תלמידו של פומפאו פברה. הוא עבד בבית ההוצאה סלקטה, אחד הראשונים שפרסמו ספרים בשפה הקטלאנית לאחר מלחמת האזרחים הספרדית, תחילה כעורך לשוני, ולאחר מכן כמנהל הספרותי. כמו כן, ניהל את חנות הספרים הגדולה ליברריה קטלוניה (Llibreria Catalònia) בברצלונה.

הוא כתב רומנים בסגנון נטורליסטי, ומדי פעם גם שירה ויצירות תיאטרון. אולם, הוא הצטיין במיוחד בכתיבת ביוגרפיות – מקיפות, מגובות במקורות, ולעיתים קרובות דעתניות ופולמוסניות. ראוי להזכיר את אלה המוקדשות לז'סינט ורדגר, ז'וזפ מריה פולק ופומפאו פברה, בנוסף לכך – מאמרים על דמויות חשובות אחרות בתרבות הקטלאנית כגון ז'ואן מרגאל, אנז'ל גימרה וויקטור קטלה. באותו הזמן, הוא הרחיב את פרקי הדקדוק של המילון הכללי השפה קטלאנית מאת פומפאו פברה (מהדורת 1966) והוציא לאור ספרי דקדוק ומילונים אחרים. בשנת 1983, הוא קיבל את פרס צלב סנט ז'ורדי.

מיראקלה חלק על  חלק מהתקנות הלשוניות של המוסד ללימודים קטלאניים ובעקבות זאת הוציא לאור באנדורה ב־1993 את "המילון הלאומי של השפה הקטלאנית" בהתאם לפרשנות שלו לעבודתו של פומפאו פברה.

הספרייה שלו שמורה בארכיון העירוני של רובע סאנטס, והספרייה של רובע ואלווידררה, שבו הוא חי במשך שנים רבות, קרויה על שמו.

## פרסים ספרותיים
משחקי הפרחים:

## קישורים חיצוניים

* 
* 

קטגוריה:סופרים קטלאנים
קטגוריה:בלשנים ולשונאים קטלאנים
קטגוריה:מילונאים קטלאנים
קטגוריה:ספרדים שנולדו ב-1904
קטגוריה:ספרדים שנפטרו ב-1998
מועצת הירקות

**מועצת הירקות** הייתה מועצת ייצור שאיגדה את מגדלי הירקות בישראל. המועצה הוקמה בשנת 1958 ומוזגה לתוך מועצת הצמחים בשנת 2003.
## היסטוריה
דיונים על הקמת מועצת הירקות התקיימו כבר בשנת 1952 סביב הצעת חוק שהובאה לכנסת על ידי שר החקלאות. ביוני 1954 עלו קריאות להחיש את הקמת המועצה בגלל עודפי ירקות בשוק שגרמו לירידת מחירים. באוקטובר 1956 קיים משרד החקלאות דיונים עם נציגי ארגונים העוסקים בגידול ושיווק ירקות במטרה לסיים את חקיקת החוק באותה שנה. משהליכי החקיקה לא הסתיימו, הוחלט להקים את המועצה עוד לפני חקיקת החוק וישיבה ראשונה של המועצה התקיימה ביוני 1957. חוק מועצת הירקות חוקק לבסוף בקיץ 1959.

המועצה פעלה לעידוד צריכת ירקות במבצעים שונים ובאריזת ירקות בשקים.

המועצה אוחדה בשנת 2003 עם מועצת הפירות, מועצת הפרחים והמועצה לשיווק פרי הדר להקמת מועצת הצמחים, והייתה לענף הירקות במועצה זו.

## קישורים חיצוניים
* ענף הירקות, באתר מועצת הצמחים

## הערות שוליים

קטגוריה:ישראל: ארגונים חקלאיים
אינדיגו 3000

**אינדיגו 3000** (בשוודית: **Indigo 3000**) היא מכונית ספורט, קבריולה בתצורת רודסטר מתוצרת יצרנית הרכב השוודית **Jösse Car**  אשר יוצרה בין השנים 1996–1998 במפעל שהוקם בארוויקה.

יוצרו 44 יחידות. בשנת 1998 החברה הודיע על פשיטת רגל.

## המפרט הטכני

* 2 דלתות.
* 2 מושבים.
* מנוע מתוצרת וולוו.
* מנוע הנעה אחורית.
* תאוצה בין 0–97 קמ"ש היא 6.5 שניות.
* מכל הדלק נלקח ברישיון מדגם סאאב 900.
* בסיס המושבים נלקחו ברישיון מדגם "וולוו S40" .
* עמוד ההיגוי נלקח ברישיון מדגם "וולוו 850" .
* מתלים - סרן אחורי נלקח ברישיון מדגם "וולוו 960" .
* מכל דלק - 72 ליטר.

## תמונות

קובץ:Indigo 3000 (13511241904).jpg | "אינדיגו 3000"
קובץ:1998JCIndigo3000-interior.jpg | "אינדיגו 3000", שנת 1998 - מבט לתא הנהג ולוח מחוונים
קובץ:1998JCIndigo3000-rear.jpg | "אינדיגו 3000", שנת 1998
קובץ:1998JCIndigo3000.jpg | "אינדיגו 3000", שנת 1998
קובץ:JC Indigo 3000 (5747730691).jpg | "אינדיגו 3000"
קובץ:Indigo 3000 -01.jpg | "אינדיגו 3000" - מבט למנוע מתוצרת וולוו, 24 שסתומים
קובץ:Indigoenginebay.jpg | "אינדיגו 3000" - מבט למנוע


## קישורים חיצוניים

* 
* 
* 

## הערות שוליים

קטגוריה:מכוניות קבריולה
קטגוריה:מכוניות ספורט
קטגוריה:דגמי מכוניות שהושקו ב-1996
קטגוריה:מכוניות שוודיות
רוברט קושוצקי

**רוברט קושוצקי** (בפולנית: **Robert Koszucki**; נולד ב-18 ביולי 1977) הוא שחקן ודוגמן פולני.

## ביוגרפיה
קושוצקי נולד ב-18 ביולי 1977 בקרקוב שבפולין ולמד בבית ספר לתיאטרון בעיר.

ב-1997 נבחר ל"מיסטר פולין" וייצג את פולין בתחרות הבינלאומית של מר עולם.

בשנת 2002 החל באופן קבוע לגלם את ד"ר ראפל קוניקה בסדרת הדרמה הרפואית "לטוב ולרע" המשודרת בטלוויזיה הציבורית של פולין.

ב-2003 הופיע ללא קרדיט בדרמה ההיסטורית "An Ancient Tale: When the Sun Was a God".

בשנת 2004 הופיע בתפקיד קטן בסרט "הזוג הארי" העוסק בזוג יהודים הונגרים במהלך מלחמת העולם השנייה.

בשנת 2006 הופיע בסרט "כולנו קדושים" שזכה בפרס הסרט הטוב ביותר בטקס פרסי הקולנוע של פולין. ב-2012 גילם שוטר בפרק של סדרת הדרמה "Gleboka woda".

ב-2017 השתתף בגרסה הפולנית של "רוקדים עם כוכבים". באותה שנה שיחק בסרט הקומדיה הרומנטית "Porady na zdrady". 

בשנת 2021 ביצע הופעת אורח בסדרה "Komisarz Mama" מבית רשת הטלוויזיה הפולנית, "Polsat". 

בשנת 2023 גילם קצין SS בסרט הדרמה "השבועה של אירנה" המבוסס על סיפורה האמיתי של אירנה גוט אופדייק שהצילה יהודים בזמן פלישת גרמניה הנאצית לפולין. הוא שיחק גם בתפקיד אורח בסדרה של "Polsat", "Mecenas Porada" בתור פטריק קוסטר ושיחק בסדרת הדרמה-קומית "Warszawianka" מבית רשת "SkyShowtime". 

בשנת 2024 שיחק בפרק של הסדרה הקומית "Rodzina na Maxa" בתור איגור. שיחק גם בהמשך בסרט "Piep*zyc Mickiewicza".

## קישורים חיצוניים

* 
* 
* 

## הערות שוליים

קטגוריה:שחקני קולנוע וטלוויזיה פולנים
קטגוריה:דוגמנים פולנים
קטגוריה:מתחרי רוקדים עם כוכבים
קטגוריה:משתתפים בתחרות מר עולם
קטגוריה:פולנים שנולדו ב-1977
וילהלם, נסיך באדן

**וילהלם, נסיך באדן** (בגרמנית: **Wilhelm von Baden**; 8 באפריל 1792 - 11 באוקטובר 1859) היה נסיך גרמני מבית צרינגן, אשר פיקד על כוחות במהלך מלחמת רוסיה-צרפת, ולאחר מכן היה חבר הפרלמנט הבאדני.

## ביוגרפיה
וילהלם נולד ב-8 באפריל 1792 בקרלסרוהה, לקרל פרידריך, הדוכס הגדול של באדן וקרולינה לואיזה, רוזנת הסן-דרמשטאדט, בתם של לודוויג השמיני, רוזן הסן-דרמשטאדט ושרלוטה מהנאו-ליכטנברג.

כבר בשנת 1808 בהיותו בן 16, קיבל וילהלם דרגת אוברסט, וכאשר החלה מלחמת הקואליציה האנטי-צרפתית החמישית בשנת 1809, מונה וילהלם לשלישו של אנדרה מסנה, והשתתף עמו בקרבות אבנסברג, אגמיל, אספרן-אסלינג וגראם.

במהלך מלחמת רוסיה-צרפת פיקד וילהלם על החטיבה הבאדנית, אשר כללה 8,000 חיילים ולחמה בגבורה בקרב ברזינה, אולם החטיבה ספגה אבדות כבדות, ובשל כך פוזרה בווילנה בדצמבר 1812.

בין השנים 1819–1858 כיהן וילהלם כנשיא הקונגרס הראשון של הפרלמנט הבאדני. וילהלם נחשב לפרוגרסיבי והצליח לשלב את האצולה הזוטרה, שאיבדה את עצמאותה הקודמת על ידי השתלבותה בדוכסות הגדולה, במדינה החדשה. ב-16 באוקטובר 1830 התחתן עם אליזבת אלכסנדרינה, דוכסית וירטמברג, בתם של לודוויג, דוכס וירטמברג והנרייטה, נסיכת נסאו-ויילבורג, ממנה נולדו לו 4 ילדים. בשנת 1858 פרש וילהלם מתפקידו לטובת טיפול באחוזותיו בבאד רוטנפלס ובמנהיים, וב-11 באוקטובר 1859 מת וילהלם בקרלסרוהה.

## משפחתו
ב-16 באוקטובר 1830 התחתן עם אליזבת אלכסנדרינה, דוכסית וירטמברג, בתם של לודוויג, דוכס וירטמברג והנרייטה, נסיכת נסאו-ויילבורג, ממנה נולדו לו 4 ילדים:
* הנרייטה, נסיכת באדן (1833—1834).
* סופיה, נסיכת באדן (1834—1904), התחתנה עם וולדמאר, נסיך ליפה.
* אליזבת, נסיכת באדן (1835—1891).
* לאופולדינה, נסיכת באדן (1837—1903), התחתנה עם הרמן, נסיך הוהנלוהה-לנגנבורג.

## אילן יוחסין

## קישורים חיצוניים

* 

קטגוריה:בית צרינגן
קטגוריה:גרמנים שנולדו ב-1792
קטגוריה:גרמנים שנפטרו ב-1859
מקסים רודאקוב

**מקסים רודאקוב** (ברוסית: **Максим Алексеевич Рудаков**; נולד ב-22 בינואר 1996, סנקט פטרבורג, רוסיה) הוא כדורגלן רוסי המשחק בעמדת השוער בקבוצת סוצ'י.

## קריירה
### במועדונים
הוא למד בבתי הספר לכדורגל בסנקט פטרבורג. תחילה שיחק בקבוצת הנוער של קירובץ בעמדת החלוץ, לאחר מכן עבר לשער. בהמשך שיחק בלוקומוטיב סנקט פטרבורג ובקבוצת "סמנה זניט".

לפני עונת 2012/2013 נכלל בהרכב קבוצת הנוער של זניט סנקט פטרבורג תחת המספר 51. הוא הופיע לראשונה במדי קבוצת הנוער של זניט כשעלה לשחק במשחק ליגה ב-28 בספטמבר 2012 במשחק הבית נגד לוקומוטיב מוסקבה (2:3). בעונות 2012/13 — 2017/18 שיחק 68 משחקים וספג 77 שערים. הוא הופיע לראשונה בליגת האלופות לנוער בעונת 2013/14 ועד עונת 2015/16 שיחק 10 משחקים וספג 20 שערים.

לפני עונת 2016/2017 הושאל לקבוצת זניט פנזה. הוא שותף בתשעה משחקים. בחורף אותה עונה חזר ל"זניט" וזומן לשחק בגביע ליגת הכדורגל הלאומית בשלושה משחקים בהרכב של "זניט-2" וספג שלושה שערים. בחודשים מרץ ואפריל שיחק באליפות ליגת הכדורגל הלאומית ושיחק בהרכב הקבוע של זניט-2.

בקיץ 2017 היה אמור להישלח למועדון HJK מהליגה הפינית, אבל לבסוף הגיע רק בסתיו. בינואר 2018 — הושאל למשך שנה. הוא הופיע לראשונה במדי הקבוצה הפינית ב-26 בינואר במשחק הגביע מול "Gnistan" הפינית (8:0). באליפות עצמה עשה את הופעת הבכורה ב-21 באפריל במשחק נגד קופס (1:2). בהרכב הקבוצה הוא זכה באליפות הפינית, ב-2018.

בינואר 2020 זומן חזרה לזניט סנקט פטרבורג, עמה להתאמן במחנה האימונים בקטר. אך לא נמצא לו מקום בהרכב ובסופו של דבר עבר לרוסטוב.
### בנבחרת
בשנים 2012–2015 הוזמן לנבחרת הלאומית עד גיל 17 ושיחק בהרכב הנבחרת בגמר הטורניר לזכר ולנטין גרנאטקין 2014, הוכתר לשוער הטוב ביותר של הטורניר. היה בהרכב נבחרת רוסיה בכדורגל, עד גיל 19, כשזו העפילה לגמר אליפות אירופה בכדורגל 2015 (עד גיל 19), אך לא עטה את המדים הלאומיים.

הוא זומן לנבחרת הנוער שבהדרכת ניקולאי פיסארב ושיחק משחק ידידות אחד, ב-10 בנובמבר 2016, נגד שווייץ (1:2).

## תארים
### קבוצתיים
* **[[ה.י.ק. הלסינקי|HJK]]**:
** אליפות פינלנד: 2018

## קישורים חיצוניים

* מקסים רודאקוב באתר *FootballFacts.ru*

## הערות שוליים

קטגוריה:כדורגלנים רוסים
קטגוריה:שוערי כדורגל רוסים
קטגוריה:סנקט פטרבורג: כדורגלנים
קטגוריה:כדורגלני ה.י.ק. הלסינקי
קטגוריה:כדורגלני סוצ'י (2018)
קטגוריה:רוסים שנולדו ב-1996
אליפות הנשים של NXT UK

**אליפות הנשים של NXT UK** (באנגלית: **NXT UK Women's Championship**) הייתה תואר אליפות היאבקות מקצועית, שנוצר על ידי ארגון ההיאבקות האמריקאי, ה-WWE, ושייך למותג הפיתוח שלו, NXT UK, ששימש כמותג האחות של NXT בממלכה המאוחדת. האליפות נוצרה ב-18 ביוני 2018, כשהאלופה הראשונה הייתה ריאה ריפלי. האלופה האחרונה הייתה מייקו סאטומורה. אליפות זו אוחדה עם אליפות הנשים של NXT ב-4 בספטמבר 2022 באירוע Worlds Collide.

ארגון ה-WWE הודיע על תוכניותיו ליצור מותג בממלכה המאוחדת במהלך דצמבר 2016, לעומת זאת, תוכנית זו יצאה לפועל רק באמצע שנת 2018, כש-NXT UK הפך למותג המדובר. האליפות נוצרה ב-18 ביוני 2018 במהלך הלילה הראשון של טורניר אליפות בריטניה לשנת 2018. למרות שתואר אליפות זה הוא אחת מארבע חגורות אליפות הנשים ב-WWE, הוא נחשב לאחרון בחשיבותו במחלקת הנשים, כששלוש חגורות אליפות הנשים של שלושת המותגים הראשיים (אליפות הנשים של Raw, אליפות הנשים של סמאקדאון ואליפות הנשים של NXT) נחשבות לבכירות ממנו.

## היסטוריה

ב-18 ביוני 2018 במהלך הלילה הראשון של טורניר אליפות בריטניה, אליפות הנשים של NXT UK, ביחד עם אליפות הזוגות של NXT UK, הוכרזו על ידי המותג NXT UK של ארגון ה-WWE. לאחר מכן, התקיים טורניר הדחות של יומיים בין שמונה משתתפות, שמטרתו הייתה להכתיר את אלופת הנשים הראשונה במסגרת ההקלטות הראשונות של התוכנית *[[NXT UK]]*. במהלך הקלטות התוכנית של ה-26 באוגוסט, ריאה ריפלי ניצחה את טוני סטורם בגמר הטורניר והפכה לאלופת הנשים הראשונה של NXT UK (פרק זה שודר ב-28 בנובמבר).

בינואר 2020, ארגון ה-WWE החליט להתייחס לאליפות נשים זו בשם "אליפות NXT UK" על מנת ליצור שוויון מגדרי בהשוואה לאליפות הגברים. לעומת זאת, החלטה זו שונתה זמן קצר לאחר מכן.

### הטורניר להכתרת אלופת הנשים הראשונה

## עיצוב האליפות

חגורת האליפות נחשפה ב-25 באוגוסט במהלך הקלטות התוכנית *[[NXT UK]]*. העיצוב שלה זהה לאליפות בריטניה של NXT. בדומה לאליפות בריטניה, הפלטה המרכזית מעוצבת סביב הלוגו של NXT UK, כשלעצמו מכיל בצדדיו את סמל הממלכה המאוחדת, עם אריה וסוס (במקום החד קרן המסורתי) בנוסף ללוגו של NXT UK בצורה אנכית. הכיתוב מעל המגן הוא "בריטניה", ישירות מתחת למגן הכיתוב הוא "הנשים", ומתחת לכיתוב האחרון הכיתוב הוא "אלופה". גבול מעוטר בזהב עם תכשיטים אדומים תוחמים את הפלטה המרכזית. פסים מזהב בכל קצה מפרידים בין הפלטה המרכזית לשתי הפלטות הצדדיות. במה שהפך למאפיין בולט של חגורות האליפות בארגון, הפלטות הצדדיות ניתנות לשליפה ולהחלפה עם הלוגו של אלופת הנשים הנוכחית; ברירת המחדל של פלטות אלו היא הלוגו של ה-WWE. בדומה לאליפות הנשים של Raw ואליפות הנשים של סמאקדאון, רצועת העור היא בצבע לבן.

## רשימת האלופות

## קישורים חיצוניים

* 

## הערות שוליים

נשים
קטגוריה:אליפויות ה-WWE לנשים
הר ואייט ארפ

**הר ואייט ארפ** (באנגלית: **Mount Wyatt Earp**) הוא הר מכוסה שלג, בחלקו הצפוני של רכס סנטינל בהרי אלזוורת' שבאנטארקטיקה.

ההר ניצב 6 קילומטרים צפונית מערבית מהר אלמר. 

אוכף סקאמני מקשר בין הר ואייט ארפ לרכס מץ'.

גובהו של ההר 2,370 מטרים מעל פני הים.

## היסטוריה
### גילוי ההר

ההר התגלה על ידי לינקולן אלזוורת' במהלך הטיסה חוצת אנטארקטיקה שלו ב-23 בנובמבר 1935. 

### מקור השם

שמו של ההר ניתן לו על ידי הוועדה המייעצת לשמות אנטארקטיים. 

ההר נקרא על שם ספינת הצי המלכותי האוסטרלי אהמ"א ואייט ארפ, אשר שימשה את אלזוורת' בארבעת מסעות החקר שלו לאנטארקטיקה בין השנים 1933–1939.

## לקריאה נוספת

•  M.J. Hambrey, P.F. Barker, P.J. Barrett, V. Bowman, B. Davies, J.L. Smellie, M. Tranter, editors, **[https://books.google.co.il/books?id=NXhFAgAAQBAJ&pg=PA90&lpg=PA90&dq=%22Mount+Wyatt+Earp%22&source=bl&ots=13DrvK1EaC&sig=F8PWuU_aN_2BdW6AjIC4xTMknjk&hl=en&sa=X&ved=2ahUKEwjv_srfivreAhVJqYsKHf2wBEA4ChDoATACegQICBAB#v=onepage&q=%22Mount%20Wyatt%20Earp%22&f=false Antarctic Palaeoenvironments and Earth-Surface Processes]**, PP 89-90

•  David J. Cantrill, Imogen Poole, **[https://books.google.co.il/books?id=MdN7BwAAQBAJ&pg=PA475&lpg=PA475&dq=%22Mount+Wyatt+Earp%22&source=bl&ots=uozQZ1Ndct&sig=Kw-COu1h6xTCxyDcHRSLEvI3lDA&hl=en&sa=X&ved=2ahUKEwjv_srfivreAhVJqYsKHf2wBEA4ChDoATABegQIBBAB#v=onepage&q=%22Mount%20Wyatt%20Earp%22&f=false The Vegetation of Antarctica through Geological Time]**, PP 38-39

•  Damien Gildea, **[https://books.google.co.il/books?id=TrHtBgAAQBAJ&pg=PT9&lpg=PT9&dq=%22Mount+Wyatt+Earp%22&source=bl&ots=g8blaxbmry&sig=J1Os1oADOWftii5MBPW6yO79Gg8&hl=en&sa=X&ved=2ahUKEwjv_srfivreAhVJqYsKHf2wBEA4ChDoATAAegQIChAB#v=onepage&q=%22Mount%20Wyatt%20Earp%22&f=false Mountaineering in Antarctica: complete guide: Travel guide]**

•  International Symposium on Antarctic Earth Sciences (1987), **[https://books.google.co.il/books?id=D0zjDidZnO4C&pg=PA195&lpg=PA195&dq=%22Mount+Wyatt+Earp%22&source=bl&ots=8kYt06ZnGS&sig=3SVPqFb0BC8uHi__Sgni12cz3-8&hl=en&sa=X&ved=2ahUKEwj_56zZivreAhVG_SoKHevkCHsQ6AEwC3oECAsQAQ#v=onepage&q=%22Mount%20Wyatt%20Earp%22&f=false Geological Evolution of Antarctica]**, Cambridge, England, PP 195-197

## קישורים חיצוניים

* הר ואייט ארפ באתר הסקר הגאולוגי של ארצות הברית
* הר ואייט ארפ באתר הגאזט האנטארקטי של ממשלת אוסטרליה

## הערות שוליים

ואייט ארפ
ואייט ארפ
שמואל ריבלין

**שמואל שלום ריבלין** (15 בספטמבר 1915 – 31 באוקטובר 1994) היה מוזיקאי, התמחה במוזיקה ליטורגית. שימש מנהל במכון לחזנות "שירת ישראל" בירושלים וניצח על עשרות מקהלות בבתי כנסת ובמוסדות חינוך בישראל ובקהילות יהודיות מחוץ לישראל. עסק בהכשרת מוזיקאים, מרצים ונואמים.

## ביוגרפיה
נולד בירושלים ב-15 בספטמבר 1915, בנו של החזן ומורה החזנות שלמה זלמן ריבלין. למד בתלמוד תורה וישיבת עץ חיים, ולאחר מכן בישיבת לומז'ה בפתח תקווה ובישיבת מרכז הרב בירושלים. בגיל עשרים הוסמך לרבנות על ידי הרב יעקב משה חרל"פ והרב בן ציון חי עוזיאל.

שימש כמורה ראשי ומנהל במכון "שירת ישראל". ניצח על מקהלות רבות בישראל, ביניהן מקהלות בית הכנסת אהל שם ירושלים, בתי היתומים דיסקין וציון-בלומנטל בירושלים, במוסדות חינוך רבים בישראל, וכן בבית המדרש הגדול ביוהנסבורג.

מקהלותיו הופיעו בחגיגות ובאירועים שונים בבתי הכנסת בירושלים, ובהם בחורבת ר' יהודה החסיד, ישורון, תחכמוני; בתל אביב - בבתי הכנסת בית אל, רמה, היכל מאיר, גבורת ישראל; וכן ב"בית הכנסת הגדול" בערים שונות. היה משתתף קבוע בתוכניות הרדיו "קבלת שבת" ו"מלווה מלכה" של מחלקת הדת בקול ישראל.

הכשיר מנצחי מקהלות, מורים למוזיקה, בעלי תפילה, בעלי קריאה, נואמים ומרצים. חיבר את הספר "זמרת שמואל" - 127 שירים למקהלה לתפילות השנה. חיבר את האורטוריה "הולדת דויד". כמו כן חיבר ספר דרשות וספר חידושים בשפה העברית ובדקדוק. היה שותף לעיסוקו של אביו בחקר תולדות היישוב האשכנזי הפרושי בארץ ישראל.

ריבלין המשיך בפעילות אביו והיה עסקן באגודת אחוה העולמית. שימש מזכיר מרכז הלשכות, וייסד מספר לשכות בישראל ובדרום אפריקה.

בנו הוא חוקר התלמוד פרופסור יוסף ריבלין.

## קישורים חיצוניים
* 
* קברו של שמואל ריבלין, באתר "קדישא קהילות ירושלים"
* ערב אזכרה למלחין-מנצח שמואל ריבלין, באתר bhol.co.il
* 

קטגוריה:משפחת ריבלין
קטגוריה:חזנים ישראלים
קטגוריה:חברי אגודת אחוה
קטגוריה:חוקרי היישוב
קטגוריה:יהודים הקבורים בהר המנוחות
קטגוריה:ישראלים שנולדו ב-1915
קטגוריה:ישראלים שנפטרו ב-1994
הר אלמר (אנטארקטיקה)

**הר אלמר** או **הר אולמר** (באנגלית: **Mount Ulmer**) הוא הר נישא במזרח רכס סנטינל, בצפון הרי אלזוורת' שבאנטארקטיקה.

ההר ממוקם כ-3 קילומטרים צפונית להר וושברן שברמות גרומשין.

ההר נישא מעל קרחון ויצ'ה שממזרח לו, וקרחון ניוקאמר שממערב לו.

גובהו של ההר 2,775 מטרים מעל פני הים.

## היסטוריה
### גילוי ההר
ההר התגלה על ידי לינקולן אלזוורת', במהלך הטיסה חוצת-אנטארקטיקה שלו ב-23 בנובמבר 1935.

### מקור השם
שמו של ההר ניתן לו על ידי אלזוורת' אשר קרא להר "הר מרי לואיז אלמר" (Mount Mary Louise Ulmer) על שמה של אשתו.

ההר זוהה מחדש תוך השוואת תצלומי האוויר שצילם אלזוורת' עם תצלומי האוויר שצילם צי ארצות הברית בשנת 1959, והשם שנתן לו אלזוורת' ניתן לו בשנית.

## לקריאה נוספת
• Damien Gildea, **[https://books.google.co.il/books?id=c7HtBgAAQBAJ&pg=PT10&lpg=PT10&dq=%22Mount+Ulmer%22&source=bl&ots=C9C9x5_A5a&sig=Fsl5vURFuK-9OdqbP5OTWlW-c8M&hl=en&sa=X&ved=2ahUKEwi0xIWyk_reAhXKAxAIHfF-ANQQ6AEwC3oECAAQAQ#v=onepage&q=%22Mount%20Ulmer%22&f=false Ellsworth Moutains - Mountaineering in Antarctica: Travel Guide]**

## קישורים חיצוניים
* הר אלמר באתר הסקר הגאולוגי של ארצות הברית
* הר אלמר באתר הגאזט האנטארקטי ההשוואתי SCAR של ממשלת אוסטרליה
* הר אלמר באתר peakbagger
* תרשים הנוף הנשקף מהר אלמר באתר peakfinder

## הערות שוליים

אלמר
אלמר
יאבה באדו

ממוזער|יאבה באדו בפסטיבל הסרטים הבינלאומי של זנזיבר ב-2015
**יאבה באדו** (באנגלית: **Yaba Badoe**; נולדה ב-1955) היא יוצרת סרטים דוקומנטריים, עיתונאית וסופרת גנאית-בריטית.

## ביוגרפיה
באדו נולדה בטאמאלה, שבצפון גאנה. לאחר שסיימה תואר בקינגס קולג', בקיימברידג', באדו עבדה במשרד החוץ של גאנה, ואז פתחה בקריירה בעיתונות, והתחילה כמתלמדת ב-BBC. היא גם שימשה כחוקרת במכון ללימודי אפריקה באוניברסיטת גאנה. היא לימדה בספרד וג'מייקה, וגם עבדה כמפיקה ובמאית דוקומנטרית עבור ערוצי הטלוויזיה הראשיים בבריטניה. בין הקרדיטים שלה: *Black and White* (1987), חקירה לתוך גזע וגזענות בבריסטול, באמצעות מצלמות נסתרות עבור BBC1; *I Want Your Sex* (1991), סרט אמנות תיעודי החוקר דימויים ומיתוסים סביב מיניות שחורה באמנות, ספרות, קולנוע וצילום מערביים, עבור ערוץ 4; ושישה פרקים בסדרה *Voluntary Service Overseas* עבור ITV ב-2002.

בנוסף לעשיית סרטים, באדו היא גם סופרת. הרומן הראשון שלה, *True Murder*, יצא ב-2009. הסיפור הקצר "The Rivals" נכלל באנתולוגיה *African Love Stories* (2006). ב-2017, יצא הרומן פרי עטה *A Jigsaw of Fire and Stars*. הספר היה ברשימה הקצרה לפרס ברנפורד בואס, וגם היה מועמד למדליית קרנגי לשנת 2018. גם ב-2017, יצא אוסף סיפורים קצרים שלה, *The Secret of the Purple Lake*. ספרה הבא, *Wolf-Light*, צפוי לראות אור באפריל 2019.

באדו ביימה והפיקה בשיתוף (עם אמינה מאמא) את הסרט התיעודי *The Witches of Gambaga*, אשר זכה בפרס הסרט התיעודי הטוב ביותר בפסטיבל הסרטים השחורים הבינלאומי במונטריאול בשנת 2010, ובפרס מקום שני ב-FESPACO 2011. בשנת 2014 יצא סרטה *The Art of Ama Ata Aidooidoo*.

## פילמוגרפיה
* *A Time of Hope* (1983)
* *Crowning Glory* (1986)
* *Black and White* (1987)
* *I Want Your Sex* (1991)
* *Supercrips and Rejects* (1996)
* *Race in the Frame* (1996)
* *A Commitment to Care – The Capable State* (1997)
* *Am I My Brother’s Keeper?* (2002)
* *Voluntary Service Overseas* (2002)
* *One to One* (2003)
* *Secret World of Voodoo: Africa – Coming Home* (2006)
* *Honorable Women* (2010)
* *The Witches of Gambaga* (2010)
* *The Art of Ama Ata Aidoo* (2014)

## ספרים
* 2019 - Wolf-Light
* 2017 - A Jigsaw of Fire and Stars
* 2017 - The Secret of the Purple Lake
* 2009 - True Murder

## קישורים חיצוניים
* 

## הערות שוליים

קטגוריה:במאיות קולנוע גנאיות
קטגוריה:מפיקי קולנוע גנאים
קטגוריה:מפיקות גנאיות
קטגוריה:בוגרות קינגס קולג' קיימברידג'
קטגוריה:בריטיות שנולדו ב-1955
קטגוריה:בריטים שנולדו ב-1955
NGC 5195

**NGC 5195** או **M51B** היא גלקסיית עדשה או גלקסיה לא-סדורה בקבוצת הכוכבים כלבי ציד, הנמצאת במרחק של כ-23.4 מיליון שנות אור ממערכת השמש ונמצאת באינטראקציה כבידתית עם גלקסיית המערבולת הסמוכה אליה. כתוצאה מהאינטראקציה, הגלקסיה התעוותה וצורתה קשה לסיווג.

## היסטוריה
לגלקסיה בהירות מדרגה 9.55 והיא התגלתה ב-20 במרץ 1781 על ידי האסטרונום פייר מאשן, שדיווח עליה לחברו שארל מסיה. מסיה ציין את הגילוי בכתב ידו על גבי העותק האישי שלו של קטלוג מסיה והוסיף שרטוט של זוג הגלקסיות. ויליאם הרשל צפה בגלקסיה בשנת 1787 והוסיף אותה לרשימת הערפיליות שפרסם בשנת 1789 תחת הציון **I.186**. הוא תיאר אותה כבהירה למדי, די גדולה, עגולה או קצת מאורכת מתבהרת מאוד בהדרגה לכיוון מרכזה, כ-3 דקות קשת מצפון-מערב ל-M51. בנו, ג'ון הרשל, צפה בה גם כן והכניס אותה לקטלוג הערפיליות שפרסם בשנת 1833 תחת הציון **1623** כשהיא מתוארת כבהירה, עגולה, מתבהרת בפתאומיות במרכזה ומהווה בת זוג של M51. הוא גם צירף שרטוט של הזוג. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון **GC 3574** ובשנת 1888 ג'ון דרייר הכניס אותה לקטלוג הכללי החדש, תחת הציון NGC 5195 כאשר היא מתוארת כבהירה, די קטנה, קצת מאורכת, מתבהרת בהדרגה לכיוון מרכזה וקשורה ל-M51.

## תצפית
קל לזהות את הגלקסיה באמצעות טלסקופ חובבים כ-4.5 דקות קשת מצפון למרכז של גלקסיית המערבולת, כאשר שתיהן נמצאות כ-3.6 מעלות מדרום-מערב לכוכב הבולט אלקאיד. כ-5.8 מעלות מדרום-דרום-מערב לזוג נמצאת גלקסיית החמניה ואלו הן שלוש הגלקסיות הבהירות ביותר בקבוצת גלקסיות קטנה שנקראת קבוצת M51. כ-8.8 מעלות מצפון-צפון מערב להן נמצאת גלקסיית גלגל הרוח ששייכת לקבוצת M101, שייתכן שקבוצת M51 מהווה למעשה תת-קבוצה שלה.

## תכונות
אורכה הזוויתי של NGC 5195 הוא כ-5.8 דקות קשת, שממרחקה שקול לקוטר של כ-40,000 שנות אור, כ-40% מהקוטר של שביל החלב. מסתה מוערכת בכ- מסות שמש, כרבע ממסתה של גלקסיית המערבולת ו-4%-5% ממסת שביל החלב, כאשר לפחות 80% ממסתה או קרוב ל- מסות שמש, היא מסת הכוכבים שבגלקסיה. כך שהיא מכילה מעט גז ואבק או חומר אפל. בהתאם לכמות הנמוכה יחסית של גז חופשי, קצב היצירה של כוכבים חדשים בגלקסיה נמוך יחסית, כשביעית מסת שמש בשנה, לעומת קצב גדול פי 14 בגלקסיית המערבולת השכנה. ייתכן שהגלקסיה איבדה את הגז החופשי שלה כתוצאה ממעבר קרוב לגלקסיית המערבולת. אוכלוסיית הכוכבים של NGC 5195 היא זקנה יחסית וכ-80% מהם הם בני לפחות 10 מיליארד שנים והשאר בני כמיליארד שנים, מה שתואם את קצב היצירה הנמוך של כוכבים חדשים. הסיווג של הגלקסיה כגלקסיית עדשה מסוג SB0 אינו חד משמעי והיא לפעמים מסווגת כגלקסיית מוט ספירלית מסוג SB1 או כגלקסיה לא-סדורה מסוג I0. בשנת 1945 זוהתה בגלקסיה סופרנובה שהגיעה בשיאה לדרגת בהירות 14.

## קישורים חיצוניים

* 

## הערות שוליים

קטגוריה:גלקסיות עדשה
קטגוריה:קבוצת הכוכבים כלבי ציד
קטגוריה:קבוצת M101
קטגוריה:הקטלוג הכללי החדש
משה צור

**משה צור** (נולד ב-1948) הוא אדריכל ישראלי, חתן פרס רכטר.

## ביוגרפיה
נולד בתל אביב בשנת 1948, בן יחיד לניצולי שואה ששרדו יחידים ממשפחותיהם. למד בטכניקום גבעתיים ב-1962 ועבד במשרדו של האדריכל אלי טאומן. בעת שירותו הצבאי שירת ביחידת הבינוי של חיל הים. בשנת 1969 החל את לימודיו בטכניון ועם סיום לימודיו הצטרף למשרדו של האדריכל אל מנספלד. בשנת 1976 פרש ממשרדו של מנספלד ופתח שותפות עם עמית מקצועי. שנתיים לאחר מכן התפרקה השותפות וצור פתח את משרדו "משה צור בוני ערים בע"מ". שנים לאחר מכן הצטרפה אליו לימים אשתו האדריכלית ארנה צור.

מראשית דרכו המקצועית שילב עבודה על פרויקטים ציבוריים ופרטיים ובמקביל חקר ופיתח רעיונות טכנולוגיים. בין השאר התנסה בפיתוח בנייה טרומית למגורים ומבני ציבור שנבנו בעיקר בעיירות פיתוח ובהתנחלויות כמו שדרות, נתיבות, עכו, מעלות-תרשיחא, עתלית, אריאל וקרני שומרון. החל משנות ה-90 החל לתכנן פרויקטים במזרח אירופה.

בתל אביב וברמת גן תכנן מגדלי משרדים ומגורים רבים, בפרט מגדלי יוקרה, אך המגדל המפורסם ביותר שתכנן הוא מגדל הנביאים בחיפה. משרדו תכנן בנוסף גם מתחמי היי-טק, פרויקטים לאומיים (שותף לתכנון העיר חריש ושדה התעופה תמנע), מרכזים מסחריים ומבני ציבור.

צור הוא מהאדריכלים הבולטים בישראל בתכנון מגדלי יוקרה, שבהם מספר מצומצם של דירות גדולות, כגון מגדל רמז, ומגדל ארלוזורוב 17, שבו הפחית צור את מספר יחידות הדיור מ-190 ל-117 ב-30 קומות. צור רואה בהפחתת מספר יחידות הדיור, תוך שמירה על השטח הבנוי הכולל, תופעה חיובית כל עוד היא במידה: "כך אדם קונה דירה גדולה במיקום איכותי, במקום וילה בכפר שמריהו על ארבעה דונמים".

לימד בפקולטה לארכיטקטורה בטכניון החל משנת 1985.

לצור תאומים, ובת.

## פרויקטים בולטים
# מגדל הנביאים
# מגדל עזריאלי שרונה
# מגדלי מידטאון ועזריאלי טאון
# מגדל אמות אטריום ברמת גן
# מגדלי הארבעה בתל אביב
# מגדל רמז 6
# נמל התעופה רמון - בית נתיבות
# מגדל מנורה מבטחים
# מגדל אסותא
# בארי נהרדעא
# מגדל ארלוזורוב 17
# מגדל רוטשילד 22
# מתחם גב-ים בהרצליה פיתוח
# קניון שבעת הכוכבים
# קניון ערים כפר סבא
# קמפוס מובליאיי ירושלים 


Migdalhaneviim01.JPG|מגדל הנביאים בחיפה
HaArba'a Towers 01.jpg|מגדלי הארבעה


## פרסים והוקרה
2019 - איש השנה בתרבות של עיתון הארץ.
- פרס מפעל חיים מהתאחדות האדריכלים.
- פרס המועצה הבינלאומית לבניינים גבוהים CTBUH.2018 - ציון לשבח מטעם התאחדות בוני הארץ על מבנה מגורים יוקרתי מעל 10 קומות - טיים טאור, רמת גן.

2003 - פרס עזריאלי לתכנון אורבני מטעם א"י יפה, על פרויקט אורבני במרכז כפר-סבא: קניון ערים ושכונת מגורים.- "אות מגשים ארץ ישראל יפה" מטעם המועצה לישראל יפה על פרויקט מוזיאון הילדים חולון.

1988 - פרס רכטר על תכנון מבנה "אלביט" הנהלה ומשרדים בשטח מת"מ, חיפה.

## קישורים חיצוניים
* https://www.duns100.co.il/משה_צור_אדריכלים_בוני_ערים_בעמ, באתר (DUNS 100)
* מרכז הבנייה הישראלי(אדריכל משה צור)

## הערות שוליים

2018 11
קטגוריה:אדריכלים ישראלים
קטגוריה:זוכי פרס רכטר
קטגוריה:ישראלים שנולדו ב-1948
טביעת האונייה שלי

[300px|ממוזער|שמאל|האונייה זלאטוגרד (שלי) ב[איסטנבול, 1992]]
**טביעת האונייה שלי** התרחשה ב-30 באוגוסט 2007. אוניית המטען שלי (Shelly) טבעה בים התיכון בקרבת נמל חיפה לאחר שאוניית תענוגות נגחה בה בחשכה. שניים מאנשי צוות האונייה נספו בתאונה.

## רקע
האונייה נבנתה על נהר הדנובה בבולגריה והושקה ב-1973 תחת השם זלאטוגרד (Zlatograd). אורך האונייה היה 80.8 מטר, רוחבה 11.9 מטר והיא הייתה בעלת נפח של 1,837 GRT . היא הייתה מונעת על ידי מנוע דיזל בעל מדחף יחיד, שסיפק לה מהירות של 22 קשר.

האונייה החליפה בעלים ושמות מספר פעמים. ב-2003 נרכשה על ידי החברה הישראלית י. כספי קווי מטען, שרשמה אותה בשם שלי תחת הדגל הסלובקי. היא אוישה באנשי צוות מלאומים זרים.

## התאונה
ב-30 באוגוסט 2007 עגנה האונייה מול חוף ישראל, כ-3 קילומטר מנמל חיפה, כשעליה 13 אנשי צוות ומטען של 2,480 טון גבס. בשעה 22:00 נגחה בה בטעות אוניית התענוגות הקפריסאית סלמיס גלורי. האונייה, בעלת נפח של 10,392 GRT, יצאה מן הנמל זמן קצר לפני כן ועליה 700 נוסעים ואנשי צוות. כתוצאה מהנגיחה נבקעה האונייה שלי לשני חלקים וטבעה במהירות במים בעומק של כ-20 עד 30 מטר. היא נחתה על קרקעית הים כאשר תרניה בולטים מעל פני המים.

11 אנשי צוות נטשו את האונייה הטובעת ורובם עלו על גבי סירת הצלה ששוגרה מהסלמיס גלורי. כל ה-11 נאספו אחר כך על ידי חיילי חיל הים, שהגיעו לאתר הטביעה בספינות דבור וצרעה ובמסוק.

לאחר היוודע דבר התאונה ומחשש לנפגעים רבים הוזעקו לנמל חיפה עשרות אמבולנסים של מגן דוד אדום.

שני אנשי צוות נוספים של האונייה שלי - מהנדס ומלח מאוקראינה ואינדונזיה - לא נמצאו. מבצע חיפושים אחריהם החל בהשתתפות כלי שיט, כלי טיס וצוללנים. 12 שעות לאחר התאונה נמצאו גופותיהם בתוך האונייה הטבועה על ידי צוללנים של חיל הים וחולצו. פעילות נמל חיפה הופסקה עקב מבצע החיפושים ועד לאחר מציאת הגופות.

## לאחר התאונה
לא היו נפגעים עקב ההתנגשות על סיפון האונייה סלמיס גלורי. היא נגררה לאחר התאונה חזרה לנמל חיפה והתברר כי נגרם לה נזק קל. לצורך החקירה עוכבה האונייה בנמל עד 6 בספטמבר, ואז התיר לה בית משפט השלום בעיר לעזוב את הנמל. בשנת 2009 נמכרה האונייה לפירוק.

כתוצאה מהתאונה הזדהם הים מול חיפה בכחמישה טון של סולר ושמן שדלפו מהאונייה הטבועה. עקב כך נאסרה הרחצה בחוף קריית חיים.

ועדת חקירה מטעם רשות הנמלים והספנות וכן משטרת ישראל חקרו את נסיבות התאונה בסיוע של שלטונות קפריסין. הוועדה קבעה שהתאונה התרחשה בשל תקלה, שגרמה לאובדן ההיגוי של הסלמיס גלורי בעת שנמצאה בקרבת האונייה שלי.

שנים אחדות לאחר התאונה פורקו שרידי האונייה והוצאו מן הים.

בשנת 2014 הגיש משרד הביטחון תביעה אזרחית נגד החברות המנהלות של שתי האוניות שהיו מעורבות בתאונה. המשרד תבע מהן לשפות אותו בסכום של שני מיליון שקלים בגין ההוצאות שנגרמו לצה"ל במהלך פעולות החילוץ לאחר התאונה.

## קישורים חיצוניים
* 
* 
* ידיעה על הטביעה, באתר ויקיחדשות 
* 
* האונייה שלי, באתר Wreck Site
* Salamis Glory Cruise Ship Collision Freighter Shelly Haifa Bay Israel, באתר Cruise Ship Sinking
* צלילה לספינה "שלי" 
* M/V Shelly שלי (כולל צילומי צלילה)

## הערות שוליים

קטגוריה:אוניות שטבעו מול חוף הים התיכון הישראלי
קטגוריה:אסונות תחבורה בישראל
קטגוריה:2007 בישראל
קטגוריה:ישראל: טביעת כלי שיט
איהאב שאמי

**איהאב שאמי** (בערבית: **إيهاب شامي**; נולד ב-18 בספטמבר 1993) הוא כדורגלן ערבי-ישראלי המשחק בהפועל עירוני כרמיאל בעמדת המגן השמאלי.

## קריירה
שאמי גדל בג'דיידה-מכר והתחיל לשחק כדורגל במחלקת הנוער של הפועל בני-ג'דידה, ממנה עבר בגיל 16 למחלקת הנוער של מכבי חיפה ושנה לאחר מכן הצטרף לקבוצת הנוער של בני סכנין. ב-11 באוגוסט 2011 ערך שאמי את הופעת הבכורה שלו בקבוצה הבוגרת של המועדון, כשנכנס כמחליף לדקות הסיום בניצחון 3–0 על הפועל עכו במסגרת גביע הטוטו, ובהמשך העונה המשיך לשחק בקבוצת הנוער.

בקיץ  הושאל שאמי לבית"ר נהריה מליגה א', במדיה שותף כמחליף בארבעה משחקים בכל המסגרות. בינואר  עבר להפועל שפרעם מליגה ב', וב-7 במרץ 2014 הבקיע את שער הבכורה שלו בקריירה, בהפסד 1–3 לסקציה מעלות תרשיחא.

לקראת עונת 2014/2015 חזר שאמי לבני סכנין, וב-19 בינואר 2015 ערך את הופעת הבכורה שלו בליגת העל, כשנכנס כמחליף בהפסד 0–2 למכבי נתניה, ועד תום העונה שותף ב-12 משחקי ליגה. בתחילת עונת 2015/2016 הפך שאמי לשחקן הרכב קבוע בקבוצה, אך איבד את מקומו בעקבות הגעתו של ואנדרסון בינואר 2016. בעונת 2016/2017 שותף שאמי בארבעה משחקי ליגה בלבד, ובעונת 2017/2018 שותף בשבעה משחקים. בעונת 2018/2019 שותף ב-12 משחקי ליגה, ובסופה ירד עם הקבוצה לליגה הלאומית והאריך את חוזהו במועדון בשנתיים נוספות.

ב-25 ביוני 2021, שאמי חתם בהפועל ירושלים, ושותף בשלושה משחקי ליגה בלבד. ב-4 בינואר 2022 חתם שאמי בשורותיה של הפועל אום אל-פחם.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלנים ערבים ישראלים
קטגוריה:ג'דיידה-מכר: כדורגלנים
קטגוריה:כדורגלני בני סכנין
קטגוריה:כדורגלני הפועל ירושלים
קטגוריה:כדורגלני הפועל אום אל-פחם
קטגוריה:ישראלים שנולדו ב-1993
אמר קני

**אמר גוון מורגנה קני** (באנגלית: **Emer Gwynne Morganna Kenny**; נולדה ב-10 באוקטובר 1989) היא שחקנית ותסריטאית אנגלייה.

## ביוגרפיה
קני נולדה ברובע הארינגיי שבצפון לונדון. היא ממוצא ולשי ואירי.

הופעת הבכורה שלה הייתה ב-2007 בדרמה הטלוויזיונית "Coming Down the Mountain" של ה-BBC. ב-2009 הופיעה קני לראשונה בקולנוע בסרטו של פיל קליידון "Lesbian Vampire Killers". היא שיחקה בתפקיד קייט בהפקה של ה-BBC בשם "Freefall" שכתב וביים דומיניק סאבאג' שיצא לאקרנים ב-2009. בינואר 2010 החלה קני להופיע בספין אוף של הסדרה "איסטאנדרס" בשם "איסטאנדרס: E20" בתפקיד זה זה קרטר, כמו גם בסדרה "איסטאנדרס" עצמה. קני לוהקה לתפקיד זה זה אחרי שכתבה פרק בסדרה. באפריל 2010 הוכרזה עונה שנייה לסדרה "איסטאנדרס: E20", לפי תסריט של קני. לאחר מכן פורסם שהדמות זה זה תמחק מהסדרה "איסטאנדרס" כדי לאפשר לקני לקבל תפקידים אחרים. הופעתה האחרונה בדמות זו הייתה ב-30 בספטמבר 2010.

ב-2010 צייר רולף האריס את קני בדמות טטניאנה מהמחזה "חלום ליל קיץ" מאת ויליאם שייקספיר עבור הסדרה הדוקומנטרית "Arena" של ה-BBC בפרק "Rolf Harris Paints His Dream".

ב-2011 כתבה קני תסריט לפרק נוסף בעונה השלישית של הסדרה "איסטאנדרס: E20", ונבחרה לאקדמיית הכותבים של ה-BBC שם למדה לכתוב עבור סדרות כגון "איסטאנדרס", "חדר מיון", "הולבי סיטי" ו"רופאים". הפרק הראשון שכתבה לסדרה "איסטאנדרס" שודר ב-8 במאי 2012.

קני הצטרפה לצוות שחקני הסדרה "Beaver Falls" בעונה השנייה בתפקיד הופ. שידור העונה החל באוגוסט 2012 והסתיים בספטמבר 2012. ב-22 בספטמבר פורסם שהסדרה לא הוזמנה לעונה נוספת.

ב-2011 החלה קני לשחק בתפקיד דניאל ריבס בסדרה הקומית "פרמפייס" של BBC Three לצדה של סקרלט אליס ג'ונסון שכיכבה איתה ב-"Beaver Falls". הפיילוט של "פרמפייס" שודר בפברואר 2012 וקיבל תגובות טובות עד כדי כך שהעונה השנייה של הסדרה הוזמנה על ידי ה-BBC עוד לפני שידור העונה הראשונה. היא חזרה לגלם את הדמות גם בעונה השנייה ששודרה ב-2013, ובקיץ אותה שנה שודרה בשידור חוזר בערוץ BBC One. קני גילמה את הדמות גם בעונה השלישית של הסדרה ששודרה בסוף פברואר 2014.

קני שיחקה בתפקיד רייצ'ל לצדם של מתיו קרוסבי, בן קלארק וטום פארי בעונה הראשונה של הסיטקום "Badults" ששודר בקיץ 2013. הוזמנה עונה שנייה לסדרה אבל פורסם שקני לא תשתתף בה.

ב-2016 עבדה קני כתסריטאית עבור אופרת הסבון האירית "Red Rock" בפרקים אחדים.

ב-2017 הצטרפה קני לצוות שחקני הסדרה "האב בראון" בתפקיד באנטי וינדרמיר, אחייניתה של ליידי פלישיה.

## חיים אישיים
בן זוגה של קני הוא מנחה הטלוויזיה ריק אדוארדס. השניים התחתנו ב-2016.

## פילמוגרפיה
### משחק

### כתיבה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:אנגלים ממוצא ולשי
קטגוריה:אנגלים ממוצא אירי
קטגוריה:אנגליות שנולדו ב-1989